CELEX: 32021D1311
Language: sl
Date: 2021-07-30 00:00:00
Title: Izvedbeni sklep Komisije (EU) 2021/1311 z dne 30. julija 2021 o priznanju registra Hrvatski register brodova (hrvaškega ladijskega registra) kot klasifikacijskega zavoda za plovila za plovbo po celinskih plovnih poteh v skladu z Direktivo (EU) 2016/1629 Evropskega parlamenta in Sveta

9.8.2021   
               
               
                  SL
               
               
                  Uradni list Evropske unije
               
               
                  L 284/17
               
            
         IZVEDBENI SKLEP KOMISIJE (EU) 2021/1311
         z dne 30. julija 2021
         o priznanju registra Hrvatski register brodova (hrvaškega ladijskega registra) kot klasifikacijskega zavoda za plovila za plovbo po celinskih plovnih poteh v skladu z Direktivo (EU) 2016/1629 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2016/1629 Evropskega parlamenta in Sveta z dne 14. septembra 2016 o tehničnih predpisih za plovila, namenjena za plovbo po celinskih plovnih poteh, spremembi Direktive 2009/100/ES in razveljavitvi Direktive 2006/87/ES (1) ter zlasti člena 21(1) Direktive,
         po posvetovanju z odborom, ustanovljenim na podlagi člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (2),
         ob upoštevanju naslednjega:
         
                     (1)
                  
                  
                     Hrvaška je Komisiji predložila prošnjo za priznanje registra Hrvatski registar brodova (v nadaljnjem besedilu: HRB) kot klasifikacijskega zavoda v skladu z Direktivo (EU) 2016/1629.
                  
               
                     (2)
                  
                  
                     Predložila je tudi potrebne informacije in dokumentacijo, da bi Komisija lahko preverila, ali so merila za priznanje izpolnjena.
                  
               
                     (3)
                  
                  
                     Ker je Centralna komisija za plovbo po Renu (v nadaljnjem besedilu: CCNR) pridobila obsežno strokovno znanje o pripravi in posodabljanju tehničnih zahtev za plovila za plovbo po celinskih plovnih poteh in da se spodbuja razvoj enotnih zahtev na tem področju, je Komisija prosila sekretariat CCNR za poročilo, katerega namen je olajšati tehnično analizo podatkov v zvezi s HRB.
                  
               
                     (4)
                  
                  
                     Potem ko je Komisija ocenila informacije in dokumentacijo, priložene prošnji za priznanje, pri čemer je upoštevala poročilo, ki ga je pripravil sekretariat CCNR, je sklenila, da HRB izpolnjuje merila iz Priloge VI k Direktivi (EU) 2016/1629 –
                  
               SPREJELA NASLEDNJI SKLEP:
         
            Člen 1
            Hrvatski registar brodova se prizna kot klasifikacijski zavod za plovila za plovbo po celinskih plovnih poteh v skladu z Direktivo (EU) 2016/1629.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 30. julija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 252, 16.9.2016, str. 118.
         
            (2)  UL L 373, 31.12.1991, str. 29.